Source: https://www.happydays.gr/%CE%B4%CF%89%CF%81%CE%B5%CE%AC%CE%BD-%CF%83%CF%85%CE%BC%CE%BC%CE%B5%CF%84%CE%BF%CF%87%CE%AE-%CE%AC%CE%BD%CE%B5%CF%81%CE%B3%CE%BF%CE%B9-%CF%87%CE%B1%CE%BC%CE%B7%CE%BB%CF%8C%CE%BC%CE%B9%CF%83%CE%B8/
Timestamp: 2017-07-26 16:26:49+00:00
Document Index: 12529136

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Δωρεάν συμμετοχή – Άνεργοι & χαμηλόμισθοι – Happy Days
Δωρεάν συμμετοχή – Άνεργοι & χαμηλόμισθοι	ΠΡΟΓΡΑΜΜΑ ΜΕΣΩ ΟΑΕΔ ΓΙΑ ΑΝΕΡΓΟΥΣ ΚΑΙ ΧΑΜΗΛΟΜΙΣΘΟΥΣ ΠΟΡΟΣ 2017
Όσοι γονείς είναι άνεργοι ή χαμηλόμισθοι και πληρούν τις παρακάτω προϋποθέσεις μπορούν τα παιδιά τους να συμμετέχουν δωρεάν για 15 μέρες στην κατασκήνωση.
Μπορούν δηλαδή να επιλέξουν μία από τις έξι περιόδους μας:
Α.20/6-4/7
Β.28/6-12/7
Γ.12/7-26/7
Δ.26/7-9/8
Ε.3/8-17/8
Ζ.11/8-25/8
Ποια είναι τα κριτήρια συμμετοχής:
Το βασικό κριτήριο και για τις δύο κατηγορίες είναι οι δικαιούχοι να έχουν πραγματικό
οικογενειακό εισόδημα όπως αυτό εμφανίζεται στο εκκαθαριστικό σημείωμα Δ.Ο.Υ
φορολογικού έτους 2015, μέχρι 28.000,00 € κατ’ ανώτατο όριο
ΚΑΙ ΠΑΡΑΛΛΗΛΑ :
α. το έτος 2016 πραγματοποίησαν ως εργαζόμενοι/ες με σχέση εξαρτημένης εργασίας
ιδιωτικού δικαίου πενήντα (50) ημέρες εργασίας στην ασφάλιση του ΙΚΑ-ΕΤΑΜ
β. το έτος 2016 έλαβαν από τον ΟΑΕΔ ως εργαζόμενες πενήντα (50) ημέρες ειδικής
άδειας προστασίας μητρότητας
γ. το έτος 2016 έλαβαν ως άνεργοι/ες τουλάχιστον 50 ημερήσια επιδόματα τακτικής
δ. το έτος 2016 συγκέντρωσαν 50 ημέρες αθροιστικά από δύο ή και τρεις παραπάνω
περιπτώσεις α’ έως γ’, δηλαδή από ημέρες ασφάλισης στο ΙΚΑ-ΕΤΑΜ, από ημέρες ειδικής
άδειας προστασίας μητρότητας και από ημερήσια επιδόματα τακτικής επιδότησης
ε. είναι άνεργοι/ες εγγεγραμμένοι/ες στο μητρώο ανέργων του ΟΑΕΔ με συνεχόμενο
χρονικό διάστημα ανεργίας κατά την ημερομηνία λήξης της προθεσμίας υποβολής
αιτήσεων τουλάχιστον τεσσάρων (4) μηνών.
1. Οι δικαιούχοι που επιθυμούν να συμμετάσχουν στο πρόγραμμα καταθέτουν αποκλειστικά ηλεκτρονική αίτηση συμμετοχής μέσω του www.oaed.gr
2. Η πρόσβαση στη σελίδα του ΟΑΕΔ είναι δυνατή μόνο σε χρήστες που διαθέτουν κωδικούς πρόσβασης
Όσοι δεν διαθέτουν κωδικούς πρόσβασης ακολουθούν την εξής διαδικασία:
α) Δικαιούχοι εγγεγραμμένοι στα μητρώα ΟΑΕΔ από το 2012 και εξής:
ii. είτε θα χρησιμοποιήσουν τους κωδικούς πρόσβασης που διαθέτουν για το TAXISnet (εφόσον, βέβαια, διαθέτουν κωδικούς οι ίδιοι και όχι οι σύζυγοι αυτών)
β) Δικαιούχοι μη εγγεγραμμένοι στα μητώα ΟΑΕΔ ή εγγεγρεμμένοι πριν το 2012: θα προσέλθουν υποχρεωτικά στις υπηρεσίες ΚΠΑ2 του ΟΑΕΔ για να εκδοθούν οι κωδικοί πρόσβασης.
ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΚΔΟΣΗ ΚΩΔΙΚΩΝ ΠΡΟΣΒΑΣΗΣ:
– παραστατικό ταυτοπροσωπίας σε ισχύ (Δελτίο ταυτότητας, Διαβατήριο κ.λπ.)
– άδεια διαμονής ή εργασίας σε ισχύ προκειμένου σε πολίτες τρίτων χωρών
– λογαριασμός ΔΕΚΟ ή εταιρείας σταθερής τηλεφωνίας ή αντίγραφο συμφωνητικού μίσθωσης κατοικίας ή πρόσφατο εκκαθαριστικό σημείωμα της Δ Ο Υ.
3) Οι δικαιούχοι αφού συμπληρώσουν την αίτηση ηλεκτρονικά περιμένουν τα αποτελέσματα από τον ΟΑΕΔ τα οποία θα αναρτηθούν και πάλι στη σελίδα του ΟΑΕΔ. Εφόσον έχουν γίνει δεκτοί εκδίδεται αυτόματα ένας αριθμός ηλεκτρονικής επιταγής για το κάθε παιδί.
ΠΩΣ ΝΑ ΚΑΝΩ ΚΡΑΤΗΣΗ ΣΤΗΝ ΚΑΤΑΣΚΗΝΩΣΗ:
Καλέστε στο γραφείο μας και κάνετε κράτηση για ένα από τα διαθέσιμα διαστήματα. Όταν εγκριθεί η αίτησή σας, θα σας δοθεί ένας μοναδικός ηλεκτρονικός κωδικός για κάθε παιδί, ο οποίος αποτελεί την “επιταγή διαμονής σε παιδικές κατασκηνώσεις”. Καλέστε μας ξανά για να μας δώσετε τον κωδικό αυτό και να επιβεβαιώσετε την κράτηση σας.
ΤΙ ΔΙΚΑΙΟΛΟΓΗΤΙΚΑ ΧΡΕΙΑΖΟΝΤΑΙ ΚΑΙ ΠΟΥ ΝΑ ΤΑ ΣΤΕΙΛΕΤΕ:
Από τη στιγμή που θα έχετε την ηλεκτρονική επιταγή διαμονής του παιδιού χρειάζονται και τα παρακάτω δικαιολογητικά του γονέα που έκανε την αίτηση στον ΟΑΕΔ και όχι του συζύγου του:
i. φωτοτυπία ταυτότητας ή διαβατηρίου, του γονέα
ii. φωτοτυπία βεβαίωσης ΑΦΜ, του γονέα
iii. φωτοτυπία βεβαίωσης ΑΜΚΑ, του γονέα και του/των παιδιών
iv. οικογενειακό βιβλιάριο υγείας, του γονέα και του/των παιδιών (πρώτη
σελίδα με φωτογραφίες)
Ηλεκτρονικά: μπορείτε να τα σκανάρετε και να μας τα στείλετε στην παρακάτω ηλεκτρονική διεύθυνση: oaed@happydays.gr . Στον τίτλο του e-mail παρακαλούμε να γράψετε το ονοματεπώνυμο του κατασκηνωτή/ των κατασκηνωτών που θα έρθουν στην κατασκήνωσή μας μέσω του προγράμματος του ΟΑΕΔ.
2. Στο γραφείο μας: μπορείτε να προσέλθετε στο γραφείο μας Εγνατίας 66, 1 ος όροφος καθημερινά 09:00-17:00.